Praktfly

bjørnespinnere
 børstespinnere
 Rivulinae
 Scoliopteryginae
 Calpinae
 Hypeninae
 Herminiinae
 Hypenodinae
 Toxocampinae
 Boletobiinae
 Erebinae

Praktfly (Erebidae) er en nylig definert familie av sommerfugler som inntil nylig ble ansett som del av den store familien nattfly (Noctuidae). Andre store delgrupper er bjørne- og børstespinnerne, som nå også plasseres i denne gruppen.

 Utseende 
Denne gruppen er svært mangfoldig i utseende og omfatter både ganske små og svært store arter. En av artene, Thysania agrippina, har det største vingespennet av alle sommerfugler, i alle fall opp til 28 centimeter. De er gjennomgående forholdsvis slankbygde til Noctuoidea å være, ofte med brede, trekantede forvinger. En god del arter, særlig i gruppene bjørnespinnere og Erebinae, er ganske fargerike. Larvene kan være nakne eller med lange hår.

 Levevis 
De fleste av artene er natt-aktive som voksne, og kommer gjerne til lys, men det finnes også en del dag-aktive arter. Larvene lever vanligvis på levende planter, men undergruppen lavspinnere i underfamilien bjørnespinnere har larver som lever av lav. Larvene lever oftest enkeltvis.

 Systematisk inndeling (2012) 
 Overfamilien Noctuoidea
 Familien praktfly, Erebidae
 Underfamilien Rivulinae
 Underfamilien Scoliopteryginae
 Underfamilien Calpinae
 Underfamilien nebbfly, Hypeninae
 Underfamilien børstespinnere, Lymantriinae
 Underfamilien bjørnespinnere, Arctiinae
 Underfamilien viftefly, Herminiinae
 Underfamilien Hypenodinae
 Underfamilien Toxocampinae
 Underfamilien Boletobiinae (inkludert Eublemminae, Aventiinae og Phytometrinae)
 Underfamilien Erebinae (før kalt Catocalinae)
 Familien Euteliidae
 Familien nattfly, Noctuidae
 Familien båtspinnere, Nolidae
 Familien tannspinnere, Notodontidae

 Referanser 

 Litteratur 
 Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
 Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8
 Eksterne lenker 


Kategori:Sommerfugler
Kategori:Sommerfugler formelt beskrevet i 1815
Kategori:Dyr formelt beskrevet av William Elford Leach